2-3-1

3. การประกอบธุรกิจของบริษัท บริษัทย่อยและบริษัทร่วม

บริษัท แชงกรี-ลา โฮเต็ล จำกัด (มหาชน) ประกอบธุรกิจโรงแรมชั้น 1 เพื่อให้เช่าที่พักอาศัย
จำหน่ายอาหารและเครื่องดื่ม และบริการอื่นๆ อันเกี่ยวกับธุรกิจโรงแรม เช่น ห้องประชุม
ห้องจัดเลี้ยง บริการศูนย์ธุรกิจ และบริการศูนย์สุขภาพ เป็นต้น

นอกจากนี้บริษัทฯ ยังได้มีการลงทุนถือหุ้นในโครงการต่างๆ
ทั้งในประเทศและต่างประเทศโดยผ่านบริษัทย่อยของบริษัท ตามรายละเอียดดังนี้

- บริษัทย่อย

1. บริษัท วัฒนธานี จำกัด (“วัฒนธานี”) จดทะเบียนในประเทศไทย
โดยมีบริษัทเป็นผู้ถือหุ้นในอัตราร้อยละ 100.00 มีทุนจดทะเบียนและทุนที่ชำระแล้วเพิ่มจาก 15
ล้านบาทเป็น 1,303 ล้านบาท โดยการออกหุ้นสามัญใหม่จำนวน 1,288,000 หุ้น มูลค่าหุ้นละ
1,000 บาท และได้จดทะเบียนเพิ่มทุนกับกระทรวงพาณิชย์มีผลบังคับตั้งแต่วันที่ 28 ธันวาคม 2544
ซึ่งเงินที่ได้จากการเพิ่มทุนในครั้งนี้เพื่อนำไปซื้อหุ้นในบริษัท Apizaco จำกัด บริษัท Hasfield
Holdings จำกัดจากบริษัทฯ วัฒนธานีไม่ได้ประกอบธุรกิจอื่นใดนอกจากลงทุนถือหุ้นในบริษัท
Apizaco จำกัด บริษัท Hasfield Holdings จำกัด และ บริษัท ไทยรุ่งเรือง-เคอรี่
ดีเวลลอปเม้นท์ จำกัด

2. บริษัท Apizaco จำกัด (“Apizaco”) เป็นบริษัทที่จดทะเบียนในประเทศฮ่องกง
(ถือหุ้นโดยวัฒน-ธานี ในอัตราร้อยละ 100) ทุนจดทะเบียนและทุนที่ชำระแล้วเท่ากับ 280
ล้านเหรียญฮ่องกง และ 206.458 ล้าน-เหรียญฮ่องกง ตามลำดับ ซึ่ง Apizaco
ไม่ได้ประกอบธุรกิจอื่นใด นอกจากลงทุนในบริษัทอื่นๆ ดังนี้

2.1 ถือหุ้นในบริษัท แชงกรี-ลา เอเชีย จำกัด (“SA”) จำนวน 13,195,055 หุ้น
หรือคิดเป็นร้อยละ 0.59 ของจำนวนหุ้นที่ออกจำหน่ายแล้ว

2.2 ถือหุ้นในบริษัท Zukerman จำกัด (“Zukerman”) ในอัตราร้อยละ 100 Zukerman
เป็นบริษัทจดทะเบียนในประเทศบริติช เวอร์จิ้น ไอส์แลนด์ (British Virgin Islands)
มีทุนจดทะเบียนจำนวน 50,000 เหรียญ-สหรัฐ ทุนที่ออกจำหน่ายและเรียกชำระแล้วเท่ากับ 1
เหรียญสหรัฐ Zukerman ไม่ได้ประกอบธุรกิจอื่นใดนอกจากลงทุนถือหุ้นในบริษัท 3 บริษัท
ในประเทศเมียนมาร์ ในอัตราร้อยละ 22.22 ทั้ง 3 บริษัท คือ

  2.2.1 บริษัท Traders Yangon จำกัด ประกอบกิจการโรงแรม Traders
  ซึ่งเป็นโรงแรมสากลระดับ 4 ดาว ในเมืองย่างกุ้งประเทศเมียนมาร์ เพื่อให้เช่าที่พักอาศัย
  จำหน่ายอาหารและเครื่องดื่ม และบริการอื่นๆอันเกี่ยวกับธุรกิจโรงแรม
  ซึ่งได้เปิดดำเนินการแล้วเมื่อเดือนพฤศจิกายน 2539

  2.2.2 บริษัท Shangri-La Yangon จำกัด
  เป็นบริษัทที่ทำโครงการก่อสร้างโรงแรมแชงกรี-ลา, ย่างกุ้ง และอพาร์ตเมนท์ให้เช่า
  (รายละเอียดโครงการปรากฏตามเอกสารแนบ)
  โครงการของบริษัทได้ถูกเลื่อนออกไปอย่างไม่มีกำหนด
  เนื่องจากสถานการณ์การเมืองในประเทศเมียนมาร์

  2.2.3 บริษัท Traders Square จำกัด
  เป็นบริษัทที่ทำโครงการก่อสร้างอาคารพาณิชย์สมบูรณ์แบบ
  (รายละเอียดโครงการปรากฏตามเอกสารแนบ)
  โครงการของบริษัทได้ถูกเลื่อนออกไปอย่างไม่มีกำหนด
  เนื่องจากสถานการณ์การเมืองในประเทศเมียนมาร์

2-3-2

บริษัท Shangri-La Yangon จำกัด

+----------------+---+-------------------------+------------------------+
| 1. โครงการ     | : | แบ่งเป็น 2 ส่วน คือ         | 2. ส่วนที่เป็นโรงแรม       |
|                |   |                         |                        |
|                |   | 1. ส่วนที่เป็นอพาร์ตเมนท     | เป็นโรงแรมสากลระดับ 5    |
|                |   | ์ให้เช่า                   | ดาว                    |
|                |   |                         |                        |
|                |   | แบ่งเป็น 2 อาคาร          | ประกอบด้วยห้องพักประมาณ   |
|                |   | แต่ละอาคารสูง 21 ชั้น       | 700 ห้อง                |
|                |   | ประกอบด้วยห้องพักอาคารละ   |                        |
|                |   | 120 ยูนิต รวมทั้งหมด 240    |                        |
|                |   | ยูนิต                     |                        |
+----------------+---+-------------------------+------------------------+

2. ทำเลที่ตั้ง : ทั้งสองโครงการตั้งอยู่บนที่ดินเนื้อที่ประมาณ 37.5 ไร่ ระหว่างถนน Upper
Pansoedan และถนน Kan Yeik Tha (ตรงข้ามทะเลสาบ Kandawgyi) เมืองย่างกุ้ง
ประเทศเมียนมาร์

+---------------+---+-------------------------+-------------------------+
| 3.            | : | การก่อสร้างอาคารทั้ง 2      |   การก่อสร               |
| ร             |   | อาคาร                   | ้างถูกเลื่อนไปจนกว่าภาวะเศรษ |
| ะยะเวลาก่อสร้าง | : | เฉพาะส่วนที่เป็น            | ฐกิจในประเทศเมียนมาร์จะดีขึ้น |
|               |   | งานโครงสร้างเสร็จสมบูรณ์แล้ว |                         |
| 4.            | : | เหลือแต่งานตกแต่ง          |   ยังไม่ได้กำหน            |
| วันเปิดดำเนินการ |   | ภายในและพื้นที่ใช้สอยส่วนกลาง | ดเนื่องจากยังไม่ได้เริ่มก่อสร้าง |
|               |   | ซึ่งขณะนี้ได้หยุดดำเนินการ     |                         |
| 5.            |   | ตกแต่งไว้ชั่วคราวจนกว่าภาวะเ |   ประมาณ 140            |
| ต้น            |   | ศรษฐกิจในประเทศเมียนมาร์จะ |   ล้านเหรียญสหรัฐ          |
| ทุนโครงการทั้งสิ้น |   | ดีขึ้น                     |                         |
|               |   |                         |   (คิดเป็นเงินบาท ประมาณ   |
|               |   | ยังไม่ได้กำหนด             |   5,320 ล้านบาท)         |
|               |   |                         |                         |
|               |   | ประมาณ 54.2             |                         |
|               |   | ล้านเหรียญสหรัฐ            |                         |
|               |   |                         |                         |
|               |   | (คิดเป็นเงินบาท ประมาณ     |                         |
|               |   | 2,060 ล้านบาท)           |                         |
+---------------+---+-------------------------+-------------------------+

อัตราส่วนเงินกู้ต่อเงินลงทุนเท่ากับ 60 ต่อ 40

+---------------+---+-------------------------+-------------------------+
| 6.            | : | 4.82 ล้านเหรียญสหรัฐ       |   12.44 ล้านเหรียญสหรัฐ    |
| เงินลงท        |   |                         |                         |
| ุนในส่วนของบริษัท |   | (คิดเป็นเงินบาท ประมาณ 183 |   (คิดเป็นเงินบาท ประมาณ   |
| แชงกรี-ลา      |   | ล้านบาท)                 |   473 ล้านบาท)           |
| โฮเต็ล จำกัด    |   |                         |                         |
| (มหาชน)       |   |                         |                         |
|               |   |                         |                         |
| อัตราร้อยละ     |   |                         |                         |
| 22.22         |   |                         |                         |
+---------------+---+-------------------------+-------------------------+

7. ระยะเวลาเช่าที่ดิน : 50 ปี เริ่มตั้งแต่วันที่เปิดโรงแรมแชงกรี-ลา ย่างกุ้ง อย่างเป็นทางการ

8. ผู้ร่วมลงทุน : บริษัท แชงกรี-ลา โฮเต็ล จำกัด, สิงคโปร์ และบริษัท แชงกรี-ลา โฮเต็ล
จำกัด (มาเลเซีย) ซึ่งเป็นบริษัทย่อยของบริษัท แชงกรี-ลา เอเชีย จำกัด ถือหุ้นรวมกันในบริษัท
Shangri-La Yangon จำกัด โดยผ่านบริษัทย่อยของแต่ละบริษัทในอัตราประมาณร้อยละ 50

9. เงินที่จะใช้ลงทุน : เป็นเงินของบริษัทฯเอง
เนื่องจากบริษัทฯมีเงินสดเหลืออยู่ในรูปเงินฝากกับสถาบันการเงิน

หมายเหตุ : อัตราแลกเปลี่ยน 1 เหรียญสหรัฐ ต่อ 38 บาท

2-3-3

บริษัท Traders Square จำกัด

1. โครงการ : ประกอบด้วย

Retail podium 3 ชั้น เนื้อที่ 4,836 ตารางเมตร

Service apartment 16 ชั้น เนื้อที่ 14,621 ตารางเมตร

Office Tower 14 ชั้น เนื้อที่ 17,937 ตารางเมตร

Basement and car park 3 ชั้น จอดรถได้ 448 คัน

รวม 37,394 ต.ร.ม

2.  ทำเลที่ตั้ง : ตั้งอยู่บนที่ดินเนื้อที่ประมาณ 2 ไร่เศษ ระหว่างถนน Sule pagoda

และถนน Annawrahta ใกล้โรงแรม Traders

3. ระยะเวลาก่อสร้าง : การก่อสร้างถูกเลื่อนไปโดยไม่มีกำหนด
จนกว่าภาวะเศรษฐกิจในประเทศเมียนมาร์จะดีขึ้น

4. วันเปิดดำเนินการ : ยังไม่ได้กำหนดเนื่องจากยังไม่ได้เริ่มก่อสร้าง

5. ต้นทุนโครงการทั้งสิ้น : 73 ล้านเหรียญสหรัฐ (คิดเป็นเงินบาท ประมาณ 2,774 ล้านบาท)

โดยประมาณ รวมค่าประโยชน์ในการใช้ที่ดิน จำนวน 6.75 ล้านเหรียญสหรัฐ

อัตราส่วนเงินกู้ต่อเงินลงทุน เท่ากับ 60 ต่อ 40

6. เงินลงทุนในส่วนของ : 6.5 ล้านเหรียญสหรัฐ (คิดเป็นเงินประมาณ 247 ล้านบาท)

บริษัท แชงกรี-ลา

โฮเต็ล จำกัด (มหาชน)

อัตราร้อยละ 22.22

7. ระยะเวลาเช่าที่ดิน : 50 ปี นับแต่วันที่เปิดโครงการทั้งหมด

8. ผู้ร่วมลงทุน : บริษัท แชงกรี-ลา โฮเต็ล จำกัด, สิงคโปร์ และบริษัท แชงกรี-ลา โฮเต็ล
จำกัด (มาเลเซีย) ซึ่งเป็นบริษัทย่อยของบริษัท แชงกรี-ลา เอเชีย จำกัด ถือหุ้นรวมกันในบริษัท
Shangri-La Yangon จำกัด โดยผ่านบริษัทย่อยของแต่ละบริษัทในอัตราประมาณร้อยละ 50

9. เงินที่จะใช้ลงทุน : เป็นเงินของบริษัทเอง ที่ได้จากการดำเนินงาน

10. ผลตอบแทน : เงินปันผลซึ่งคาดว่าจะได้รับในปีที่ 5 หลังจากเปิดดำเนินการ

ที่บริษัทคาดว่าจะได้รับ

หมายเหตุ : อัตราแลกเปลี่ยน 1 เหรียญสหรัฐ ต่อ 38 บาท

2-3-4

3. บริษัท Hasfield Holdings จำกัด (“Hasfield”)
เป็นบริษัทจดทะเบียนในประเทศสิงคโปร์ (ถือหุ้นโดยวัฒนธานีในอัตราร้อยละ 100)
ทุนจดทะเบียนและทุนที่เรียกชำระแล้ว 35 ล้านเหรียญสิงคโปร์ และ 34.218 ล้านเหรียญสิงคโปร์
ตามลำดับ ซึ่ง Hasfield ไม่ได้ประกอบธุรกิจอื่นใดนอกจากลงทุนถือหุ้นในบริษัท Cuscaden
Properties จำกัด ในอัตราร้อยละ 14.60 มูลค่าเงินลงทุนคิดเป็นเงินประมาณ 580 ล้านบาท
ซึ่งบริษัท Cuscaden Properties จำกัด ประกอบกิจการโรงแรม Traders Singapore
และศูนย์การค้า Tanglin Shopping Mall

4. บริษัท ไทยรุ่งเรือง-เคอรี่ ดีเวลลอปเม้นท์ จำกัด (ถือหุ้นโดยวัฒนธานี ในอัตราร้อยละ
57.33) มีทุนจดทะเบียนและทุนที่ชำระแล้วจำนวน 231 ล้านบาท บริษัท ไทยรุ่งเรือง-เคอรี่
ดีเวลลอปเม้นท์ จำกัด ไม่ได้ประกอบกิจการอื่นใด นอกจากลงทุนถือหุ้นในบริษัทอื่นคือ ถือหุ้นในบริษัท
ทางยกระดับ ดอนเมือง จำกัด (มหาชน) ในอัตราร้อยละ 2.82 มูลค่าเงินลงทุนประมาณ 213
ล้านบาท

(1) ลักษณะของผลิตภัณฑ์หรือบริการ

- บริษัท แชงกรี-ลา โฮเต็ล จำกัด (มหาชน) และบริษัท Traders Yangon จำกัด

ทั้งสองบริษัทดังกล่าวข้างต้นเป็นบริษัทที่ประกอบธุรกิจโรงแรมและการให้บริการของโรงแรม
โดยแบ่งการบริการของโรงแรมออกเป็น 3 ส่วนใหญ่ๆ คือ

1.  การให้บริการด้านห้องพัก

2.  การให้บริการด้านอาหารและเครื่องดื่ม

3.  การให้บริการด้านอื่นๆ เช่น ซักรีด สื่อสารโทรคมนาคม ศูนย์ธุรกิจ ศูนย์สุขภาพ จัดเลี้ยง
    และประชุมสัมมนา

ลูกค้าของบริษัทส่วนใหญ่จะเป็นนักท่องเที่ยวชาวต่างชาติที่เดินทางเข้ามาท่องเที่ยวในประเทศและนักธุรกิจทั้งในประเทศและต่างประเทศ

- บริษัท Apizaco จำกัด บริษัท Hasfield Holdings จำกัด บริษัท Zukerman จำกัด
และบริษัท วัฒนธานี จำกัด

  ไม่มีผลิตภัณฑ์และบริการ เนื่องจากเป็นบริษัทที่ลงทุนถือหุ้นในบริษัทอื่น

  - บริษัท Shangri-La Yangon จำกัด และบริษัท Traders Square จำกัด

  ไม่มี ผลิตภัณฑ์และบริการ เนื่องจากยังไม่ได้ประกอบกิจการ

2-3-5

  - วัฏจักรของการประกอบธุรกิจ

  วัฏจักรของการประกอบธุรกิจขึ้นอยู่กับฤดูกาลท่องเที่ยวโดยแบ่งเป็น 2 ระยะคือ

  - ช่วงฤดูกาลท่องเที่ยว (High Season)
  อยู่ระหว่างประมาณเดือนตุลาคมถึงเดือนมีนาคมซึ่งจะมีอัตราการเข้าพักเฉลี่ยประมาณร้อยละ 71

  - ช่วงนอกฤดูกาลท่องเที่ยว (Low Season)
  อยู่ระหว่างประมาณเดือนเมษายนถึงเดือนกันยายนซึ่งจะมีอัตราการเข้าพักเฉลี่ยประมาณร้อยละ
  59

  - กำลังการผลิต และปริมาณการผลิต

โรงแรมแชงกรี-ลา
เป็นโรงแรมระดับห้าดาวที่ตั้งอยู่ริมฝั่งแม่น้ำเจ้าพระยาและอยู่ใจกลางกรุงเทพมหานคร
มีจำนวนห้องพักทั้งหมด 799 ห้อง (รวมห้องชุดจำนวน 55 ห้องแล้ว)
มีห้องอาหารและบาร์ให้บริการอาหารไทย จีน ญี่ปุ่น อิตาเลียน และนานาชาติรวม 12 แห่ง
มีห้องจัดประชุม สัมมนาและจัดเลี้ยง จำนวน 18 ห้อง รวมถึงห้องแกรนด์บอลรูม
ที่มีพื้นที่หน้าห้องอันกว้างขวาง สามารถจุคนได้ถึง 2,000 คน
เพียบพร้อมด้วยโสตทัศนูปกรณ์อันทันสมัย เหมาะสำหรับการจัดประชุม สัมมนาและการจัดเลี้ยง
นอกจากนี้ ยังมีศูนย์บริการธุรกิจที่พรั่งพร้อมด้วยสิ่งอำนวยความสะดวกอันทันสมัย
และมีศูนย์สุขภาพซึ่งครบครันด้วยอุปกรณ์กีฬานานาชนิด สระว่ายน้ำกลางแจ้ง เซาว์น่า จากุซซี่
รวมถึงบริการนวดเพื่อสุขภาพด้วย

  อัตราการเข้าพักเฉลี่ยและอัตราค่าห้องพักเฉลี่ย ในระยะ 3 ปีที่ผ่านมา มีดังนี้ คือ

  ---------------------- ---------------- --------------- ---------------
  ปี                      2546             2545            2544

  อัตราการเข้าพักเฉลี่ย (%)   57.2             59.8            57.30

  อัตราค่าห้องพักเฉลี่ย (บาท)  4,281            4,152           4,345
  ---------------------- ---------------- --------------- ---------------

(2) การตลาดและภาวะการแข่งขัน

(2.1) โดยรวม

ในปีที่ผ่านมาอุตสาหกรรมการท่องเที่ยวของประเทศไทยได้รับผลกระทบอย่างมากจากการระบาดของโรค
SARS ซึ่งส่งผลให้กลุ่มธุรกิจที่เกี่ยวข้องทั้งหมดและธุรกิจสำคัญๆ
ซบเซาลงอย่างมากตั้งแต่ช่วงต้นเดือนเมษายนถึงกรกฏาคม
ทำให้โรงแรมต่างๆในกรุงเทพมหานครโดยเฉพาะโรงแรมที่มีลูกค้าหลักเป็นกลุ่มนักท่องเที่ยว
มีอัตราการเข้าพักเฉลี่ยลดลงอย่างมากเหลือประมาณร้อยละ 30
และมีอัตราการเข้าพักเฉลี่ยน้อยลงอย่างต่อเนื่องในช่วงเวลาดังกล่าว
แต่ด้วยความร่วมมือจากบริษัทจัดท่องเที่ยว สายการบิน โรงแรม และหน่วยงานอื่นเช่น
การท่องเที่ยวแห่งประเทศไทย (ททท.) ทำให้ธุรกิจกลับฟื้นตัวได้อย่างรวดเร็ว
ทำให้ในช่วงเดือนกันยายนมีอัตราการเข้าพักเฉลี่ยเพิ่มสูงขึ้นมาเท่ากับอัตราการเข้าพักในช่วงเดียวกันของปี
2545 และมากกว่าในช่วงเดียวกันของปีที่แล้วตั้งแต่เดือนพฤศจิกายนเรื่อยมา

2-3-6

ททท.ประสบความสำเร็จในการนำเสนอโครงการ “บัตรไทยแลนด์อีลิทการ์ด” (Thailand Elite
Card) ซึ่งสมาชิกที่ถือบัตรจะได้รับสิทธิพิเศษมากมายตลอดอายุของผู้ถือบัตร
บัตรนี้ได้รับความสนใจและเป็นที่กล่าวถึงกันอย่างมากจากสื่อมวลชนต่างประเทศและได้รับการยกย่องว่าเป็นกลยุทธ์ของการตลาดที่ดี

ประเทศไทยได้รับเกียรติเป็นเจ้าภาพในการจัดงานประชุมความร่วมมือทางเศรษฐกิจในภูมิภาคเอเชีย-
แปซิฟิก (APEC 2003) และงานประชุมสุดยอดเจ้าหน้าที่ผู้บริหารเอเปค (APEC CEO SUMMIT
2003) ภาพเหตุการณ์ต่างๆของงานนี้ได้เผยแพร่ไปสู่สายตาชาวโลก ทั้งทางโทรทัศน์
หนังสือพิมพ์ต่างประเทศและสื่อต่างๆทั่วโลก
ซึ่งล้วนส่งผลดีต่อธุรกิจท่องเที่ยวของประเทศไทยอย่างไม่ต้องสงสัย

โรงแรมแชงกรี-ลา
ได้รับเลือกจากททท.ให้เป็นโรงแรมที่พักสำหรับแขกและเป็นสถานที่จัดงานเทศกาลภาพยนต์นานาชาติกรุงเทพฯ
(Bangkok International Film Festival 2004)

โรงแรมได้เริ่มทำการโฆษณาและประชาสัมพันธ์เพื่อเน้นให้เห็นรูปโฉมใหม่ของโรงแรมหลังจากการปรับปรุงเสร็จเรียบร้อย
แต่การประชาสัมพันธ์ดังกล่าวต้องเลื่อนออกไปจนถึงเดือนกันยายน 2546
เนื่องจากมีการระบาดของโรค SARS

ในระหว่างปี 2546 จนถึงปี 2547 คาดว่าจะยังไม่มีโรงแรมระดับห้าดาวเปิดใหม่

โรงแรมยังคงให้ความสำคัญกับกลยุทธ์ทางการตลาดที่มุ่งเน้นการขายห้องพักเพื่อให้ได้กำไรสูงสุด
โดยได้เพิ่มความเอาใจใส่และติดตามผลทุกวัน ซึ่งมีส่วนช่วยสนับสนุนกลยุทธ์การตลาดของททท.
ที่มุ่งเน้นกลุ่มลูกค้าที่มาพักระยะยาว (Long Stay) ลูกค้าที่มาท่องเที่ยวเพื่อสุขภาพและสปา
ตลอดจนลูกค้าที่มาจัดประชุมสัมมนา (MICE)

โรงแรมได้ปรับปรุงห้องอาหารญี่ปุ่น และยังได้ปรับปรุงและเปลี่ยนชื่อห้องอาหารค็อฟฟี่การ์เด้น เป็น
NEXT2 Cafe & Terrace ซึ่งได้รับความนิยมอย่างมากจากลูกค้า

“บัตรคลับแชงกรี-ลา” ได้รับการตอบรับอย่างดีจากลูกค้า
และเป็นหนึ่งในกลยุทธ์ทางการตลาดที่โรงแรมยังคงดำเนินการต่อไปเพื่อดึงดูดและรักษาฐานลูกค้าในปี
2547

2.  การตลาดและภาวะการแข่งขัน ในกลุ่มโรงแรมคู่แข่ง

- ทางด้านห้องพัก

กลุ่มโรงแรมที่เป็นคู่แข่งของบริษัท ได้แก่ โรงแรมโอเรียนเต็ล มีห้องพัก จำนวน 393 ห้อง
โรงแรมเพ็น-นินซูลา 370 ห้อง โรงแรมรอยัล ออคิด เชอรตัน 740 ห้อง โรงแรมรีเจ้นท์ 356
ห้อง โรงแรมแกรนด์ไฮแอท 387 ห้อง และโรงแรมเชอราตันแกรนด์ 429 ห้อง
จะเห็นได้ว่าบรรดาโรงแรมกลุ่มคู่แข่ง โรงแรมแชงกรี-ลา มีห้องพักมากที่สุดคือมี 799 ห้อง
และโรงแรมแชงกรี-ลา เป็นโรงแรมห้าดาวริมแม่น้ำโรงแรมเดียวที่อยู่ติดสถานีรถไฟฟ้า
ดังนั้นจึงได้เปรียบในแง่ทำเลที่ตั้งที่มีวิวทิวทัศน์สวยงามและสามารถเดินทางสะดวกรวดเร็ว
และหลังจากการปรับปรุงโรงแรมแล้ว โรงแรมแชงกรี-ลา จะเป็นโรงแรมที่มีห้องพักใหม่และทันสมัย
สามารถแข่งขันกับคู่แข่งได้

2-3-7

- ทางด้านห้องอาหาร

โรงแรมแชงกรี-ลา จะได้เปรียบโรงแรมกลุ่มคู่แข่งโดยเฉพาะในช่วงอาหารค่ำ เนื่องจากมีสถานที่กว้างขวาง สวยงาม การเดินทางสะดวก บริการดีเยี่ยม และยังได้เปรียบในด้านการให้บริการล่องเรือซึ่งโรงแรมได้จัดเรือฮอไรซันไว้จำนวน 2 ลำ เพื่อสามารถรองรับจำนวนลูกค้าที่เพิ่มขึ้นได้ นอกจากนี้ การปรับปรุงตกแต่งโรงแรมใหม่จะทำให้สามารถดึงดูดลูกค้าให้มาใช้บริการเพิ่มมากขึ้น ในปัจจุบัน ลูกค้าที่มาใช้บริการห้องอาหารของโรงแรมไม่ใช่มีเพียงแต่แขกที่มาพักเท่านั้น แต่ลูกค้าที่เป็นนักธุรกิจในประเทศก็ให้การยอมรับและมาใช้บริการมากขึ้น 

- กลยุทธ์ทางการตลาด

ในช่วงไตรมาสแรกของปี 2546 ธุรกิจได้เริ่มต้นขึ้นด้วยดี แต่เมื่อเกิดการระบาดของโรค SARS
ทำให้ภาวะเศรษฐกิจซบเซาลง
อย่างไรก็ดีในช่วงไตรมาสสุดท้ายภาวะเศรษฐกิจได้กลับฟื้นตัวขึ้นอย่างรวดเร็วกว่าที่คาดไว้

กิจกรรมหนึ่งที่โรงแรมได้ทำในช่วงฟื้นตัวหลังการระบาดของโรค SARS ก็คือ
โรงแรมได้จัดกิจกรรมให้ตัวแทน สื่อมวลชน และการท่องเที่ยวของต่างประเทศ
เข้าเยี่ยมชมโรงแรม โดยโรงแรมได้จัดสถานที่พักและให้การรับรองอย่างดี

โรงแรมได้ทุ่มเทความพยายามทั้งในด้านการตลาด การขายและการฝึกอบรม
เพื่อที่จะเพิ่มยอดขายสำหรับห้องพักแบบฮอไรซัน คลับ และห้องสวีท
ซึ่งถือเป็นห้องพักระดับหรูของโรงแรม ในขณะเดียวกัน
โรงแรมได้ใช้ประโยชน์จากการขายโดยผ่านช่องทางการจำหน่ายที่สามารถกระจายไปทั่วโลกและทางอินเตอร์เน็ต

โรงแรมมีแผนการตลาดที่จัดให้ผู้จัดการฝ่ายขายออกไปเยี่ยมพบลูกค้ารายใหญ่ในประเทศฮ่องกงและสิงคโปร์ทุกเดือน
เพื่อรักษาฐานลูกค้าและเพิ่มโอกาสที่จะมีลูกค้ารายใหม่ในตลาดหลักนี้เพิ่มขึ้น

นโยบายส่งเสริมการขายที่เรียกว่า “Early Bird Bookings”
ถูกนำมาเสนอให้กับกลุ่มลูกค้าหลักในยุโรป เพื่อส่งเสริมให้มีการจองห้องพักล่วงหน้า
เพื่อที่โรงแรมจะได้ทราบถึงอัตราการเข้าพักล่วงหน้าและจัดสรรห้องพักให้แก่ลูกค้าได้อย่างทั่วถึง
ในขณะเดียวกัน ศูนย์กลางการรับจองห้องพักในยุโรป ญี่ปุ่น และสหรัฐอเมริกา
ก็ได้รับข่าวสารเกี่ยวกับการที่โรงแรมได้รับการปรับปรุงใหม่เรียบร้อยแล้ว

หลังจากการปรับปรุงโรงแรมแล้วจำนวนห้องพักทั้งหมดลดลงเหลือ 799 ห้อง
และโรงแรมกำลังดำเนินการปรับปรุงห้องพักที่อาคารกรุงเทพวิงจำนวน 3 ชั้น
ให้เป็นเซอร์วิสอพาร์ทเมนท์เพื่อรองรับลูกค้าที่มาพักระยะยาว (Long Stay)
โดยจัดให้มีสิ่งอำนวยความสะดวกต่างๆ เช่น ห้องครัวเล็กๆ รวมไปถึงบริการและสิทธิประโยชน์อื่นๆ

โรงแรมสามารถต่อสัญญากับสายการบินเพื่อให้ลูกเรือของสายการบินมาพักที่โรงแรม
ซึ่งส่งผลให้โรงแรมมีรายได้ค่าห้องพักถัวเฉลี่ยเพิ่มขึ้น

2-3-8

นโยบายการตลาดของโรงแรมยังคงมุ่งเน้นต่อเนื่องไปที่กลยุทธ์การขายห้องพัก 3 ประเภทคือ
ห้องฮอไร-ซันคลับ ห้องสวีท และห้องพักราคาปกติ
ซึ่งกลยุทธ์เหล่านี้จะทำให้โรงแรมมีอัตราค่าห้องพักเฉลี่ยสูงขึ้น
ในขณะที่กลุ่มลูกค้าที่เป็นลูกเรืออากาศยาน
กลุ่มลูกค้าจากบริษัทท่องเที่ยวและกลุ่มลูกค้าที่มาจัดประชุมสัมมนาจะทำให้อัตราการเข้าพักเฉลี่ยของโรงแรมเพิ่มสูงขึ้น

- ลักษณะของลูกค้า

  - ลักษณะของลูกค้าและความสัมพันธ์

ลูกค้าของบริษัทส่วนใหญ่จะเป็นนักท่องเที่ยวชาวต่างประเทศที่เดินทางมาท่องเที่ยวในประเทศและนักธุรกิจทั้งในประเทศและต่างประเทศ
มีทั้งที่มาเป็นส่วนตัว เป็นกลุ่มคณะ และผ่านมาทางบริษัททัวร์

- ลูกค้าเป้าหมาย

ลูกค้ากลุ่มเป้าหมายยังคงเป็นลูกค้าด้านการจัดประชุมสัมนาและลูกค้าที่เป็นนักธุรกิจจากฮ่องกงและสิงคโปร์
นอกจากนี้
โรงแรมยังได้จ้างพนักงานขายชาวจีนเพื่อไว้ต้อนรับแขกสำคัญจากประเทศจีนที่มาพักเป็นประจำ
และเพื่อขยายตลาดไปยังกลุ่มลูกค้าด้านการจัดประชุมสัมมนาและนักธุรกิจจากเซี่ยงไฮ้และปักกิ่งด้วย

และการที่ โรงแรมจะเริ่มเปิดให้บริการสปาในเดือนพฤษภาคม 2547
จะทำให้โรงแรมมีโอกาสเพิ่มจำนวนลูกค้าที่เป็นนักท่องเที่ยวชาวญี่ปุ่นและเกาหลีมากขึ้น

- การจำหน่ายและช่องทางการจำหน่าย

  - ช่องทางการจำหน่ายแบ่งออกเป็น

1.  การจำหน่ายในต่างประเทศ บริษัทได้ทำสัญญาการตลาดและการส่งเสริมการขายกับบริษัท
    แชงกรี-ลา อินเตอร์เนชั่นแนล โฮเต็ล เมเนจเมนท์ จำกัด (ฮ่องกง)
    ซึ่งมีสำนักงานขายอยู่ทั่วโลกเช่น

    1.  ในสหรัฐอเมริกา มีสำนักงานขายอยู่ที่ นิวยอร์ค และลอสแองเจลิส
        ซึ่งครอบคลุมการขายทั่วสหรัฐอเมริกา

    2.  ในแคนนาดา มีสำนักงานขายอยู่ที่ โตรอนโต

    3.  ในทวีปยุโรป มีสำนักงานขายอยู่ที่ลอนดอน ซึ่งครอบคลุมการขายทุกประเทศในยุโรป
        ยกเว้นประเทศที่ใช้ภาษาเยอรมัน
        และสำนักงานขายในแฟรงคเฟิตท์ครอบคลุมการขายทุกประเทศในภาคพื้นยุโรปที่พูดภาษาเยอรมัน

    4.  ในทวีปเอเชีย มีสำนักงานขายอยู่ในประเทศญี่ปุ่น ฮ่องกง สิงคโปร์ กัวลาลัมเปอร์ และ
        ออสเตรเลีย

  2. การจำหน่ายในประเทศ บริษัทมีเจ้าหน้าที่การตลาดจำนวน 16 คน
  ซึ่งเป็นสำนักงานที่ติดต่อกับลูกค้าโดยตรงทั้งในประเทศและต่างประเทศ

2-3-9

สาระสำคัญของสัญญาการตลาดและการส่งเสริมการขายที่บริษัทได้ทำกับบริษัท แชงกรี-ลา
อินเตอร์เนชั่นแนล โฮเต็ล เมเนจเมนท์ จำกัด (ฮ่องกง) มีผลใช้บังคับตั้งแต่วันที่ 1 เดือนมีนาคม
พ.ศ. 2529 และอาจถูกยกเลิกได้โดยการตกลงร่วมกันของคู่สัญญาทั้งสองฝ่าย มีสาระสำคัญดังนี้

1.  การตลาดและการส่งเสริมการขาย

ด้วยเครือข่ายของสำนักงานขายและการตลาดทั่วโลกของบริษัท แชงกรี-ลา อินเตอร์เนชั่นแนล
โฮเต็ล เมเนจเมนท์ จำกัด (ฮ่องกง) บริษัทฯ
จะได้รับการระบุเป็นส่วนหนึ่งของกลุ่มโรงแรมแชงกรี-ลา และได้รับผลประโยชน์จากกิจกรรมต่างๆ
ซึ่งรวมถึง

  - การส่งเสริมการขายของโรงแรมกับประชาชน บริษัทท่องเที่ยว ผู้ขายทัวร์
  กลุ่มฝ่ายที่มีสิทธิพิเศษ สมาคม สายการบินและแหล่งอื่นๆ ของธุรกิจ
  ด้วยวิธีการไปเยือนเป็นการส่วนตัว โทรศัพท์ และการไปรษณีย์

  -
  เป็นตัวแทนของโรงแรมในด้านอุตสาหกรรมการท่องเที่ยวในประเทศและระหว่างประเทศที่สำคัญ
  งานมหกรรมแสดงสินค้าบริษัทและการประชุมของบริษัท

  - การประสานงาน กลยุทธด้านการตลาดของโรงแรมทั่วโลก

  - ความคืบหน้าของคำแนะนำด้านการตลาดที่เกี่ยวข้องกับตลาดแต่ละแห่ง

  - อิทธิพลของผู้ขายทัวร์กลุ่มและสายการบิน
  เพื่อโฆษณาเกี่ยวกับโรงแรมในโปรแกรมท่องเที่ยวของ ผู้ขายทัวร์กลุ่มและสายการบิน

  - การติดตามผลข่าวการขายซึ่งโรงแรมจัดให้มีขึ้น

  - การรวบรวมข่าวด้านการตลาดเพื่อให้คำติชมแก่โรงแรม

  - การเรียกร้องเชิญชวนและการปรับปรุงพัฒนาบุคคล กลุ่ม และการจองเป็นชุด

-   การเผยแพร่แจกจ่ายเอกสารเพื่อส่งเสริมการขายของโรงแรมในระหว่างการไปเสนอขาย
    และการแสดงสินค้า

-   การจัดให้มีข้อมูลข่าวสารที่ทันสมัยและมีความครอบคลุมกว้างขวางในเรื่องของพิกัดอัตราภาษี
    สิ่งอำนวยความสะดวก
    และบริการต่างๆของบริษัทให้แก่สาธารณชนและแหล่งที่มาของธุรกิจที่เป็นไปได้

  - การให้ความช่วยเหลือแก่เจ้าหน้าที่โรงแรม ผู้มาเยือนในการท่องเที่ยวดูการขาย
  ซึ่งต้องมีการวางแผนการล่วงหน้า

  - การรายงานกิจกรรมต่างๆ ที่ดำเนินการในนามของโรงแรม

2.  ค่าใช้จ่ายต่างๆ

    1.  ค่าใช้จ่ายรวม

บริษัทฯตกลงที่จะปันส่วนค่าใช้จ่ายที่เกิดขึ้นจากการส่งเสริมการขายและการตลาดตามอัตราส่วนที่เห็นว่าเหมาะสมและถูกต้องโดยจะตกลงกันเป็นปีๆ
ไป แต่ทั้งนี้ยอดค่าใช้จ่ายทั้งหมดในตอนแรกต้อง ไม่เกิน 150,000 ดอลลาร์สหรัฐต่อปี และบริษัท
แชงกรี-ลา อินเตอร์เนชั่นแนล โฮเต็ล เมเนจเมนท์ จำกัด (ฮ่องกง) จะเรียกเก็บทุกๆ สิ้นเดือน

2-3-10

2.  ค่าใช้จ่ายอื่นๆ

นอกจากค่าใช้จ่ายที่กล่าวไว้ในข้อ 2.1 แล้ว
โรงแรมต้องรับผิดชอบค่าใช้จ่ายโดยตรงในการดำเนินการที่เกิดขึ้นจากการขอร้องโดยตรงจากทางโรงแรม
นอกจากนี้ยังมีค่าใช้จ่ายอื่นๆที่โรงแรมต้องรับผิดชอบ เช่น

  -
  การตีพิมพ์เอกสารการส่งเสริมการขายของโรงแรมนี้ในประเทศไทยและสถานที่น่าสนใจของประเทศไทยเป็นการพิเศษเฉพาะ

-   โทรศัพท์ทางไกลถึงโรงแรมเพื่อการดำเนินธุรกิจ

  - ค่าใช้จ่ายในการส่งจดหมายทางไปรษณีย์โดยตรง

  -
  ค่าภาษีศุลกากรและค่าธรรมเนียมการผ่านด่านศุลกากรและค่าไปรษณียากรสำหรับเอกสารการส่งเสริมการขายของโรงแรม

  - การแสดงมหกรรมสินค้า (ร้านจัดแสดงและแผงร้าน)

  - ค่าใช้จ่ายอื่นๆ ที่เกี่ยวข้องโดยตรงกับโรงแรมซึ่งนอกเหนือจากที่ระบุไว้

- จำนวนของลูกค้า

จำนวนลูกค้าของบริษัทแบ่งตามภูมิศาสตร์ มีสัดส่วนดังนี้

(หน่วย : ร้อยละ)

  ------------------------ --------------- --------------- ---------------
  กลุ่มลูกค้า                  2546            2545            2544

  เอเชีย                    34.00           34.29           29.68

  ญี่ปุ่น                      13.43           20.56           20.68

  ยุโรป                     26.81           24.61           28.88

  สหรัฐอเมริกา / แคนาดา      13.90           12.78           12.81

  อื่นๆ                      11.86           7.76            7.95

  รวม                      100.00          100.00          100.00
  ------------------------ --------------- --------------- ---------------

การขายให้ลูกค้ารายใดรายหนึ่งจนถึง อัตราร้อยละ 30 ในระยะเวลา 3 ปี ติดต่อกัน : ไม่มี

- สิทธิหรือข้อจำกัดในการประกอบธุรกิจ

บริษัทได้ทำสัญญาการดำเนินงานกับบริษัท แชงกรี-ลา อินเตอร์เนชั่นแนล โฮเต็ล แมนเนจเม้นท์ บีวี
(ฮอลแลนด์) สัญญานี้มีอายุ 20 ปี เริ่มตั้งแต่วันที่ 1 เดือนมกราคม พ.ศ. 2533
ถ้าพ้นระยะเวลายี่สิบปีไปแล้วสามารถต่อสัญญาได้อีก 10 ปี โดยบริษัทฯ
ต้องแจ้งเป็นลายลักษณ์อักษรไม่น้อยกว่า 4 เดือนก่อนวันหมดอายุสัญญา
จากผลของสัญญานี้ทำให้บริษัทได้สิทธิในการใช้เครื่องหมายทางการค้า
ความรู้ทางเทคนิคและสิทธิอื่นๆ ที่มีอยู่ของ Shangri-La System บริษัทจ่ายค่าสิทธิให้แก่บริษัท
แชงกรี-ลา อินเตอร์เนชั่นแนล โฮเต็ล แมนเนจ-เม้นท์ บีวี (ฮอลแลนด์) ดังนี้

1. ค่าธรรมเนียมรายปี ปีละ 275,000 เหรียญสหรัฐ

2. ค่าธรรมเนียมเพิ่มเติม (แล้วแต่จำนวนใดจะสูงกว่า)

2.1 400,000 เหรียญสหรัฐต่อปี หรือ

2.2 2.75 % ของยอดรายได้รวมจากการดำเนินงานต่อปี